Die afgelope maande het ons deeglik kennis gemaak met leuens en die wêreldwye verspreiding daarvan. Die Wêreldgeldmag het met die satan, vader van die leuen, daarin geslaag om met nogal deursigtige leuens oor die korona-virus die hele wêreldbevolking op hol te jaag. En hulle is nog nie klaar daarmee nie want die suksesse sover sal hulle noop om dit baie verder te vat. Hulle sataniese smagting na mag en geld kan net nie ophou nie en dit sal maak dat hulle ook eendag die woorde sal hoor: "Voorwaar Ek sê vir julle, Ek ken julle nie".
Maar dit is nie nodig om so deur die leuen mislei te word nie. Daar is een vaste bron waarop ons kan staatmaak om ons oë vir die waarheid oop te maak. Om die waarheid van die leuen te onderskei, is 'n deeglike kennis van die bron van die waarheid (Bybel)nodig.
Met die woorde "Here, Here ...." in Mt.7:21 erken die dwaalleraars Jesus se heerskappy en herhaal dit selfs. Desondanks vra hulle Hom om Hom van hul voortreflike optredes te vergewis omdat hulle in sy Naam geprofeteer, bose geeste uitgedryf en wonders gedoen het.
Mag ons wat in Jesus Christus glo en Hom vir ons lewe vertrou, se oë vir die waarheid geopen word, sodat ons ons nie deur die satan se instrumente hier op aarde laat mislei tot wanhoop en angs nie. Glo wat in die Woord staan en leef dit ten volle uit, en u sal vind dat u dwarsdeur die leuens kan sien.